Flava nano

Flava nano estas stelo el la tielnomata ĉefa sekvenco, kio signifas, ke ĝi havas similan mason kaj grandecon kiel la suno. La ĉefa sekvenco ampleksas preskaŭ 90 procentojn el ĉiuj steloj kaj formas en la Hertzsprung-Russell-diagramo linion diagonale de la supra mezo dekstren suben al la ruĝaj malgrandaj steloj.

La suno mem apartenas al la grupo de flavaj nanoj, kiu tamen - male ol Blanka nano aŭ Ruĝa giganto - ne estas fiksita nocio. La nomo nur indikas la relativan malgrandecon de tiuj mezgrandaj steloj kompare kun ekzemple la Ruĝaj gigantoj, kaj koncernas la flavecan koloron. Tiu lasta estas tipa por steloj, kiuj havas surfacan temperaturon de proksimume 5500 celsiaj gradoj kaj konformas al la spektroklaso G.

La plej multaj el la flavaj nanoj apartenas al la stela loĝantaro I.

Ekzemplo de flavaj nanoj estas la suno, Alfa Centaŭro, Kepler-452, 51 Pegasi, 55 Cancri, 61 Virginis aŭ Asteriono.

 Referencoj 

 Vidu ankaŭ 
 Astronomio
 Astronomia objekto
 Sunradiado

Kategorio:Specoj de steloj